VLÁDA SLOVENSKEJ REPUBLIKY

UZNESENIE VLÁDY SLOVENSKEJ REPUBLIKY

**č. 329**

z 19. mája 2010

**k návrhu na uzavretie Zmluvy medzi Slovenskou republikou**

**a Jordánskym hášimovským kráľovstvom o leteckých dopravných službách**

|  |  |
| --- | --- |
| Číslo materiálu: | 21361/2010 |
| Predkladateľ: | minister dopravy, pôšt a telekomunikácií |

**Vláda**

**A.          súhlasí**

A.1.            s uzavretím Zmluvy medzi Slovenskou republikou a Jordánskym hášimovským kráľovstvom o leteckých dopravných službách (ďalej len „zmluva“),

A.2.            s tým, že jej zmluva nebude po podpise znovu predložená;

**B.           odporúča**

**prezidentovi SR**

B.1.             splnomocniť ministra dopravy, pôšt a telekomunikácií a ako alternáta ministra zahraničných vecí, veľvyslanca Slovenskej republiky v Damasku alebo štátneho tajomníka Ministerstva dopravy, pôšt a telekomunikácií SR na podpis zmluvy s výhradou ratifikácie,

B.2.             ratifikovať podpísanú zmluvu po vyslovení súhlasu Národnej rady SR,

**Národnej rade SR**

B.3.             vysloviť súhlas so zmluvou a rozhodnúť o tom, že ide o medzinárodnú zmluvu, ktorá má podľa článku 7 ods. 5 Ústavy SR prednosť pred zákonmi;

**C.          poveruje**

**predsedu vlády**

C.1.             predložiť zmluvu po jej podpise Národnej rade SR na vyslovenie súhlasu a na rozhodnutie, že ide o medzinárodnú zmluvu podľa čl. 7 ods. 5 Ústavy SR, ktorá má prednosť pred zákonmi,

**ministra dopravy, pôšt a telekomunikácií**

C.2.           odôvodniť návrh na vyslovenie súhlasu so zmluvou v Národnej rade SR;

**D.          ukladá**

**ministrovi dopravy, pôšt a telekomunikácií**

D.1.             požiadať ministra zahraničných vecí vykonať príslušné opatrenia spojené s nadobudnutím platnosti zmluvy,

D.2.             požiadať ministra zahraničných vecí zabezpečiť uverejnenie zmluvy v Zbierke zákonov SR.

**Vykonajú:** predseda vlády

minister zahraničných vecí

minister dopravy, pôšt a telekomunikácií

**Na vedomie:** prezident SR

predseda Národnej rady SR

*Uznesenie vlády SR číslo 329/2010                                          strana 2*